CELEX: 62010TN0062
Language: sk
Date: 2010-02-10 00:00:00
Title: Vec T-62/10 P: Odvolanie podané 10. februára 2010 : Brigitte Zangerl-Posselt proti rozsudku Súdu pre verejnú službu z  30. novembra 2009 vo veci F-83/07, Zangerl-Posselt/Komisia

1.5.2010   
            
            
               SK
            
            
               Úradný vestník Európskej únie
            
            
               C 113/49
            
         Odvolanie podané 10. februára 2010: Brigitte Zangerl-Posselt proti rozsudku Súdu pre verejnú službu z 30. novembra 2009 vo veci F-83/07, Zangerl-Posselt/Komisia
   (Vec T-62/10 P)
   2010/C 113/80
   Jazyk konania: nemčina
   
      Účastníci konania
   
   
      Odvolateľka: Brigitte Zangerl-Posselt (Merzig, Nemecko) (v zastúpení: S. Paulmann, Rechtsanwalt)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               zrušiť napadnutý rozsudok,
            
         
               —
            
            
               rozhodnúť vo veci a v súlade s návrhmi odvolateľky predloženými na prvom stupni zrušiť rozhodnutie výberovej komisie týkajúce sa výberového konania EPSO/AST/27/06 z 25. júla 2007 o nepripustení žalobkyne k praktickým a ústnym skúškam, ktoré bolo medzičasom potvrdené rozhodnutím o sťažnosti z 13. decembra 2007,
            
         
               —
            
            
               zaviazať Komisiu na náhradu trov konania na obidvoch stupňoch.
            
         
      Odvolacie dôvody a hlavné tvrdenia
   
   Odvolanie sa týka rozsudku Súdu pre verejnú službu z 30. novembra 2009 vo veci F-83/07, Zangerl-Posselt/Komisia, ktorým sa zamietla žaloba odvolateľky.
   Odvolateľka na podporu svojho odvolania uvádza, že Súd pre verejnú službu nesprávne posúdil požiadavky pre pripustenie k verejnému výberovému konaniu EPSO/AST/27/06. V tejto súvislosti okrem iného namieta, že Súd pre verejnú službu sa pri posudzovaní, či žalobkyňa má diplom v zmysle oznámenia sporného výberového konania, zameral hlavne na francúzske znenie článku 5 ods. 3 písm. a) bodu ii) Služobného poriadku zamestnancov Európskych spoločenstiev.
   Ďalej vyjadrenia Súdu pre verejnú službu, ktorými sa uvedený súd pokúšal vyvrátiť tvrdenia odvolateľky, vykazujú viaceré právne vady. V tejto súvislosti okrem iného uvádza, že sa dospelo k záverom, ktorých nesprávnosť vyplýva zo spisu, a zároveň boli skreslené predložené dôkazy.
   Odvolateľka súčasne uvádza, že síce bola potvrdená ňou vytýkaná priama diskriminácia na základe veku, ale v dôsledku nedostatočného a vadného odôvodnenia sa táto diskriminácia považovala za oprávnenú.